Diari Oficial de la Generalitat Valenciana


Sumari del DOGV 4967, del 16-03-2005 (2005/2911)

RESOLUCIÓ de 9 de març de 2005, de la Direcció General d'Administració Autonòmica, de correcció d'errades de la Resolució de 14 de febrer de 2005, de la mateixa Direcció General, per la qual es convoca concurs de mèrits núm. 18/2005, per a la provisió de llocs de naturalesa funcionarial, sector administració especial, grup A, informàtics, caps de servei, caps de secció i nivell 24, de distintes conselleries.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4967

Data del DOGV
:   16-03-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/2911


Data del document
:   09-03-2005

Organisme emissor
:   Conselleria de Justícia i Administracions Públiques

Tipus de document
:   Resolució

Correcció d'errades

 Descriptors 

:   * professió de la informàtica
    * concurs administratiu
    * administració regional

RESOLUCIÓ de 9 de març de 2005, de la Direcció General d'Administració Autonòmica, de correcció d'errades de la Resolució de 14 de febrer de 2005, de la mateixa Direcció General, per la qual es convoca concurs de mèrits núm. 18/2005, per a la provisió de llocs de naturalesa funcionarial, sector administració especial, grup A, informàtics, caps de servei, caps de secció i nivell 24, de distintes conselleries. [2005/X2911]
  
Per Resolució de la Direcció General d'Administració Autonòmica, de data 14 de febrer de 2004, publicada en el DOGV núm. 4.949, de 18 de febrer de 2005, es convoca Concurs de Mèrits núm. 18/2005, per a la provisió de llocs de treball de naturalesa funcionarial, sector administració especial, grup A, informàtics, caps de servei, caps de secció i nivells 24 de distintes conselleries.
  
Advertits errors, procedeix efectuar la seua correcció, d'acord amb el que disposa l'article 105.2 de la Llei 30/1992, de 26 de novembre, modificada per la Llei 4/1999, de 13 de gener.
  
Aquesta Direcció General fent ús de les competències que li atribueix l'article 15 del Decret 181/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques, resol:
  
Primer. En el títol de la Resolució, on diu: ?per a la provisió de llocs de treball de naturalesa funcionarial, sector administració especial, grup A, informàtics, caps de servei, caps de secció i nivell 24, de distintes conselleries?; hi ha de dir: ?per a la provisió de llocs de naturalesa funcionarial, sector administració especial, grups A i A/B, informàtics, caps de servei, caps de secció i nivell 24, de distintes conselleries?.
  
Segon. En la base primera, apartats A i B, relatiu als participants en el concurs amb caràcter voluntari i forçós, s'afegeix un segon paràgraf que diu el següent:
  
Per a l'accés als llocs núm. 14345, 18378, 20856, 10623 i 19472, podran també participar els funcionaris de carrera del grup B, sector administració especial, informàtics, de l'administració del Consell.
  
Tercer. En l'annex I, corresponent als llocs de caps de servei s'ha d'incloure, entre les places oferides, el lloc següent:
  
Conselleria d'Economia, Hisenda i Ocupació:
  
Lloc de treball: cap del Servei d'Informàtica Departamental E i H.
  
Centre de destinació: Sotssecretaria.
  
Localitat lloc: València.
  
Naturalesa: funcionarial.
  
Sector: especial.
  
Número de lloc: 22712
  
Complement de destinació: nivell 26.
  
Complement específic: E049.
  
Forma de provisió: concurs.
  
Requisits:
  
Grup A.
  
Informàtics sistemes lògics
  
Informàtics sistemes físics
  
Funcions:
  
- Programar, dirigir, supervisar i rendir compte dels resultats, respecte de les funcions que tinga encomanades, segons el reglament orgànic i funcional del centre directiu a què estiga adscrit.
  
- Dirigir i coordinar les unitats inferiors.
  
Quart. En virtut de les correccions efectuades, s'obri un nou termini de presentació de sol·licituds, que serà de 20 dies hàbils a comptar de l'endemà de la publicació d'aquesta resolució en el Diari Oficial de la Generalitat Valenciana. La presentació de nova sol·licitud de destinacions substitueix l'anterior. No n'estan obligats a la presentació aquells concursants que no estiguen interessats en les places objecte de correcció.
  
València, 9 de març de 2005.- El director general d'Administració Autonòmica: Miguel Antonio Crespo Marzal.